laion/Wikipedia-Exotic huggingface dataset:
შარკიის მუჰაფაზა

შარკია (არაბ. محافظة الشرقيّة) — ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , მდინარე ნილოსის დელტაში. შარკიას საგუბერნატოროს გასასვლელი აქვს ხმელთაშუა ზღვაზე. პროვინციას ესაზღვრება 5 ეგვიპტიური საგუბერნატორო : დაკაჰლია, კალიუბია, კაირო, ჰელუანი და ისმაილია. საგუბერნატოროს ადმინისტრაციული ცენტრია ქალაქი ზაკაზიკი. საგუბერნატოროს ფართობი შეადგენს 4 911 კმ². 2006 წლის მონაცემებით შარკიას მოსახლეობა 5,800,000 ადამიანიას შეადგენს. პროვინციაში ყველაზე გავრცელებული ენაა არაბული. საგუბერნატოროს მმართველია იაჰია ადელმაგიდი. შარკიას საგუბერნატორო საკმაოდ დასახლებული პროვინიაა, მას კაიროს და გიზას შემდეგ მოსახლეობის მხირივ 3 ადგილი უკავია. 2006 წლის მონაცემებით შარკიის მოსახლეობა შეადგენს 5 340 058 ადამიანს, აქედან 23% ცხოვრებს ქალაქებს. დანარჩენი მოსახლეობა ცხოვრობს სოფლებსა და სხვა ტიპის დასახლებებში. საგუბერნატორო იყოფა 13 ადმინისტრაციულ ერთეულად (რაიონად). პროვინციაში 15 ქალაქია, 496 სოფელი. სართო ჯამში პროვინციაში 4012 დასახლებული პუმქტიაესენია. პროვინციის ქალაქებია: ანუ-ჰამადი აბუ-კაბირი აულიად-საკრი ბილბეისი ელ-ჰუსეინი დეირაბ-ნაგმი ზაკაზიკი ეს-სალიჰია ელ-აშირ-მინ-რამადანი ფაკუსი ქაფრ-საქრი მინია-ელ-ქამჰი ჰაჰია მაშთუს-ეშ-შარკი ელ-იბრაჰიმია ელ-ქანიათი არაბი-ფაშა . თალაჰ-ფაშა ჰარბი - ეკონომისტი იუსუფ იდრისი - მწერალი აბდელჰალიმ ჰაფისი - მომღერალი ამირ დიაბი - მომღერალი ეგვიპტის მუჰაფაზები შარკიას საგუბერნატორო დაარქივებული 2013-02-22 საიტზე Wayback Machine. ოფიციალური საიტი
Wolfmother

Wolfmother — ავსტრალიური მძიმე როკ ჯგუფი, რომელიც ჩამოყალიბდა ერსკინვილში, სიდნეი 2000 წელს. თავდაპირველად ტრიოში შედიოდნენ ვოკალისტი და გიტარისტი ენდრიუ სტოკდეილი, ბასისტი და პიანისტი კრის როსი და დრამერი მაილს ჰესკეტი. სადებიუტო ალბომს Wolfmother ეწოდა და გამოვიდა 2005 წლის ოქტომბერში. მან დაიკავა მესამე ადგილი ავსტრალიურ ARIA Albums Chart-ში.ალბომმა წარმატება მოიპოვა ჯერ 2005 წელს - J Award-ის სახით და 2006 წელს. ARIA Awards-ის გამოკითხების შედეგად ეს ალბომი საუკეთესო ალბომად დასახელდა.Woman-სინგლმა ჯგუფს მიაღებინა პირველი გრემის ჯილდო და ჯილდო საუკეთესო როკ-შესრულებისათვის. მთავარი სტატია: Wolfmother-ის დისკოგრაფია. Wolfmother (2005) Cosmic Egg (2009) ვიკისაწყობში არის გვერდი თემაზე: Wolfmother ოფიციალური საიტი
ირაკლი გამრეკელი

ირაკლი გამრეკელი (დ. 17 მაისი, 1894, გორი, — გ. 10 მაისი, 1943, თბილისი) — სცენოგრაფი, ქართული თეატრალური მხატვრობის ერთ-ერთი ფუძემდებელი. დაიბადა გორში, მღვდლის ოჯახში. პირველდაწყებითი განათლება თბილისის სასულიერო სასწავლებელში მიიღო, ხოლო 1911-1917 წლებში სწავლობდა თბილისის სასულიერო სემინარიაში. სამხატვრო განათლება მიიღო თბილისის ვაჟთა პირველ გიმნაზიასთან არსებულ მხატვრის კურსებზე. სრული სამხატვრო განათლება არ მიუღია, სწავლობდა სკლიფასოვსკის ხატვისა და ფერწერის სკოლაში. როსტოვისა და თბილისის სამედიცინო ინსტიტუტებში მედიცინას ეუფლებოდა და დიდხანს ვერ გააკეთა არჩევანი მედიცინასა და მხატვრობას შორის. 1920 წლიდან აქტიურად ჩაერთო თბილისის მხატვრულ ცხოვრებაში, მონაწილეობა მიიღო ქართველ მხატვართა სურათების გამოფენაში, გატაცებული იყო მოდერნიზმით. კოტე მარჯანიშვილმა გამოფენაზე ნახა გამრეკელის მიერ ილუსტრირებული ოსკარ უაილდის „სალომეა“, მაშინვე მიხვდა მხატვრის განსაკუთრებულ ნიჭს და რუსთაველის თეატრში მიიწვია. მალე ამ თეატრის მთავარი მხატვარი გახდა და დიდი ღვაწლი შეიტანა ქართული თეატრის ამაღლებული სულის შექმნაში. განსაკუთრებით ნაყოფიერი და ნოვატორული გამოდგა სანდრო ახმეტელთან ურთიერთობა. ირაკლი გამრეკელმა გააფორმა აღიარებული სპექტაკლები: შექსპირის „ჰამლეტი“ და „ოტელო“, შანშიაშვილის „ანზორი“, რობაქიძის „ლამარა“, შილერის „ყაჩაღები“ და სხვა. მის შემოქმედებაში ჭარბობს უკიდურესად პირობითი, ლაკონიური, პლასტიკურად ჩამოქნილი მოცულობითი კონსტრუქციები, მონუმენტურ-არქიტექტორული ფორმები. სცენაზე რიტმულად განლაგებული დანადგარები შინაგანი დრამატიზმით აღსავსე მიზანსცენების შექმნას უწყობდა ხელს. ირაკლი გამრეკელს სიცოცხლის ბოლომდე რუსთაველის თეატრში მოღვაწეობდა. დაკრძალულია მწერალთა და საზოგადო მოღვაწეთა დიდუბის პანთეონში. გ. კალანდია, „ქართველი მხატვრები და თბილისი“, თბ., 2014, გვ. 44 ↑ ეროვნული ფილმოგრაფია. დაარქივებულია ორიგინალიდან — 2007-12-15. ციტირების თარიღი: 2009-11-18.
კალიუბიის მუჰაფაზა

კალიუბია (არაბ. القليوبية) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , მდინარე ნილოსის დელტაში. პროვინციის დასავლეთი საზღვარი გადის მდინარე ნილოსზე. პროვინციას ესაზღვრება 7 ეგვიპტიური საგუბერნატორო : შარკია, ჰელუანი, კაირო, 6 ოქტომბერი, მონუფია, დაკაჰლია და გარბია. საგუბერნატოროს ადმინისტრაციული ცენტრია ქალაქი ბანჰა. საგუბერნატოროს ფართობი შეადგენს 1001,09 კმ². 2006 წლის მონაცემებით კალიუბიას მოსახლეობა 4 237 003 ადამიანიას შეადგენს. კალიუბიას საგუბერნატოროს ყველაზე დიდი ქალაქია შუბრა-ელ-ჰეიმა, რომლის მოსახლეთა რაოდენობა შეადგენს 1 045 370 მლნ ადამიანს. პროვინციაში ყველაზე გავრცელებული ენაა არაბული. საგუბერნატოროს მმართველია ადლი აბდელშაქურ ჰუსეინი. საგუბერნატორო იყოფა 8 ადმინისტრაციულ ერთეულად (რაიონად). პროვინციაში 9 ქალაქია, 195 სოფელი. სართო ჯამში პროვინციაში 901 დასახლებული პუმქტიაესენია. პროვინციის ქალაქებია: ბანჰა კალიუბია ელ-კანათირ-ელ-ჰეირია შუბრა-ელ-ჰეიმა ელ-ჰანაკა ქაფრ-შუკრი შიბან ელ-ქანათერი ტუჰი ელ-უბური ზაქარია მოჰიდინი — ეგვიპტის პრემიერ მინისტრი ჰამალ ჰამადანი — გეოგრაფ-ენციკლობედისტი ეგვიპტის მუჰაფაზები კალიუბიას საგუბერნატორო დაარქივებული 2009-02-24 საიტზე Wayback Machine. ოფიციალური საიტი
ნილოსის დელტა

ნილოსის დელტა (არაბ. دلتا النيل) — ვრცელი დელტა ჩრდილოეთ ეგვიპტეში, მდინარე ნილოსის ხმელთაშუა ზღვასთან შერთვის ადგილას. ის მსოფლიოში ერთ–ერთი ყველაზე დიდი დელტაა — მდებარეობს ქალაქ ალექსანდრიიდან, დასავლეთით და პორტ-საიდიდან, აღმოსავლეთით. ხმელთაშუა ზღვის სანაპიროზე მოიცავს 240 კმ-ს — არის მდიდარი სასოფლო-სამეურნეო რეგიონი. დელტის სიგრძე, ჩრდილოეთიდან სამხრეთისკენ არის 160 კმ. keyway.ca დაარქივებული 2010-08-02 საიტზე Wayback Machine. worldwildlife.org
Sexual Madness

Sexual Madness — ევროდენს-დუეტ E-Rotic-ის მესამე სტუდიური ალბომი, რომელიც გამოვიდა გერმანიაში 1997 წელს. ასევე გამოცემული იქნა ალბომის იაპონური ვერსია. მას ჰქონდა განსხვავებული ყდა და დამატებითი სიმღერები. „Sexual Madness“ - 3:47 „Turn Me On“ - 3:44 „Save Me“ - 3:16 „Give Me Delight“ - 4:51 „Don't Say We're Through“ - 4:41 „All I Desire“ - 3:50 „I Want You“ - 3:23 „Gotta Get It Groovin'“ - 3:51 „Shenandoah“ - 3:54 „Send Me A Message Of Love“ - 3:55 „Is It You“ - 3:38 „When I Cry For You“ - 4:03 „Lay Me Down“ - 4:19 „Dreams Never Die“ - 3:52 ინფორმაცია საიტზე Discogs ↑ http://www.allmusic.com/album/sexual-madness-mw0001010550
ირლანდიელები

ირლანდიელები (ირლ. Muintir na hÉireann, na hÉireannaigh, na Gaeil) — ხალხი, ირლანდიის ძირითადი მოსახლეობა. სახელები: თვითწოდება Éireannach, Éireannaigh, ინგლისურად – Irish people საერთო რაოდენობა: სულ: 8 500 000. (წარმომავლობის ჩათვლით 80 000 000) ენა: ირლანდიური, ინგლისური მორწმუნეები: კათოლიციზმი და პროტესტანტიზმი ირლანდიური ეროვნული სამოსი - ერთფეროვანი (ჩვეულებრივ ნარინჯისფერი) ქვედაბოლო (კილტი), გრძელი ქურთუკი, ღია ფერის პერანგი საყელოს გარეშე, დიდი მაუდის ბერეტი - პრაქტიკულად დაკარგა მნიშვნელობა. მხოლოდ მეგუდასტვირეების ორკესტრის მუსიკოსები იცვამენ სტილიზირებულ ხალხურ კოსტიუმს. სადღესასწაულო ჩაცმულობაში ჭარბობს მწვანე ფერი, რომელიც ეროვნულ ფრად ითვლება. მთავარი სტატია: ირლანდიური სამზარეულო. ირლანდიელების უმრავლესობა სოფლებში ცხოვრობს, თუმცა ქალაქის მოსახლეობა იზრდება. სოფლის მეურნეობაში, დომინირებს მეცხოველეობა (მსხვილი პირუტყვი, ცხვარი). მოყავთ ხორბალი, ქერი, შვრია, და კარტოფილი. ასევე განვითარებულია მეთევზეობა. საკვებში ტრადიციულად დიდი ადგილი უკავია კარტოფილის კერძებს, რძის პროდუქტებს, შვრიის ფაფას, და თევზს. განსაკუთრებით პოპულარული სასმელია - ჩაი. ირლანდიური გვარების უმრავლესობას აქვს თავსართი Mac ან O' მაკ - ვაჟი, ო' - შვილიშვილი (მაგალითად, O'Neill „ო'ნილ-ი“ - ნილის კლანის შვილიშვილი). ↑ American FactFinder, United States Census Bureau. U.S. Census Bureau, 2007. Factfinder.census.gov. დაარქივებულია ორიგინალიდან — 2020-02-12. ციტირების თარიღი: 2010-05-30. ↑ „One in four Britons claim Irish roots“. BBC News. 2001-03-16. ციტირების თარიღი: 2010-03-28. ↑ The 2006 Australian Census დაარქივებული 2008-07-22 საიტზე Wayback Machine. reports 1.9 million people of Irish ancestry in the 2001 Census. Up to two ancestries could be chosen. Recent increases in the number who identify as Australian suggest that this number is an underestimate of the true number with Irish ancestry. With that being said, the number claiming Irish ancestry from the previous census actually more than doubled. One reason, an improved image of what it means to be Irish according to the census experts, making Australians more proud to state their Irish ancestry. Also the Australian Embassy in Dublin states that up to 30 percent of Australians have some degree of Irish ancestry.[1]. ↑ Ethnocultural portrait of Canada. Statistics Canada (2006). დაარქივებულია ორიგინალიდან — 2008-05-31. ციტირების თარიღი: 2008-07-04. ↑ An Irish Argentine in the Easter Rising[მკვდარი ბმული] ↑ Irish Mexican – Wikipedia, the free encyclopedia. En.wikipedia.org. ციტირების თარიღი: 2010-03-28. ვიკისაწყობში არის გვერდი თემაზე: ირლანდიელები
გიზის მუჰაფაზა

გიზა (არაბ. الجيزة) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , მდინარე ნილოსის დელტაში. პროვინციის აღმოსავლეთი საზღვარი გადის მდინარე ნილოსზე. პროვინციას ესაზღვრება 4 ეგვიპტიური საგუბერნატორო : კაირო, 6 ოქტომბერი, ჰელუანი და ელ-ფაიუმი. გიზა ეგვიპტის და მსოფლიოს ღირსშესანიშნაობაა, აქ მდებარეობს მსოფლიოს უამრავი ღირსშესანიშნაობა , რომელთაგან აღსანიშნავია მსოფლიოს 7 საოცრებათაგან დღემდე მოღწეული ხეოფსის პირამიდა. გიზას საგუბერნატოროშია აგრეთვე სფინქსის ქანდაკება და გიზას პირამიდები. საგუბერნატოროს ადმინისტრაციული ცენტრია ქალაქი გაზა. საგუბერნატოროს ფართობი შეადგენს 85,153 კმ². მოსახლეობის მხრივ გიზას ეგვიპტურ პროვინციებს შორის მეორე ადგილი უკავია. 2006 წლის მონაცემებით გიზას მოსახლეობა 6,272,57 ადამიანიას შეადგენს. პროვინციაში ყველაზე გავრცელებული ენაა არაბული. საგუბერნატოროს მმართველია აბდალაზიზ ას-სეიდ შახატა. საგუბერნატორო იყოფა 9 ადმინისტრაციულ ერთეულად (რაიონად). პროვინციაში 11 ქალაქია, 170 სოფელი. სართო ჯამში პროვინციაში 637 დასახლებული პუმქტიაესენია. საგუბერნატოროს ქალაქები: გიზა იმბაბა ელ-ურაქი ატფიხი ქალაქ გიზას 7 ადმინისტრაციული ერთეული: ჩრდილოეთი გიზა სამხრეთი გიზა ელ-დაკი ელ-აგუზა ელ-იმრანია ელ-ჰარამ ბულაქ-ედ-დუქთრი ეგვიპტის მუჰაფაზები გიზას ადმინისტრაციული მოწყობა (არაბულ ენაზე.)[მკვდარი ბმული]
კაიროს მუჰაფაზა

კაირო (არაბ. القاهرة) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , მდინარე ნილოსის დელტაში. პროვინციის დასავლეთი საზღვარი გადის მდინარე ნილოსზე. პროვინციას ესაზღვრება 5 ეგვიპტიური საგუბერნატორო : 6 ოქტომბერი, გიზა, ჰელუანი, კალიუბია და შარკია. კაიროში უამრავი ღირსშესანიშნაობაა. საგუბერნატოროს ადმინისტრაციული ცენტრია ქვეყნის დედაქალაქი კაირო. საგუბერნატოროს ფართობი შეადგენს 3435,3 კმ². მოსახლეობის მხრივ კაიროს ეგვიპტურ პროვინციებს შორის პირველი ადგილი უკავია. 2006 წლის მონაცემებით კაიროს მოსახლეობა 7 786 640 ადამიანიას შეადგენს. პროვინციაში ყველაზე გავრცელებული ენაა არაბული. ეგვიპტის მუჰაფაზები კაიროს საგუბერნატორო ოფიციალური საიტი (არაბ., ინგლ.) ქალაქის რაიონები დაარქივებული 2009-04-19 საიტზე Wayback Machine. Список бывших губернаторов დაარქივებული 2008-09-16 საიტზე Wayback Machine. (არაბ.) Обзор англоязычной прессы о Каире
მოსკოვის დიდი თეატრი

რუსეთის სახელმწიფო აკადემიური დიდი თეატრი (რუს.: Государственный академический Большой театр России) — თეატრისა და თეატრალური დასის სახელწოდება მოსკოვში, რუსეთი. თეატრის დიდსა და მცირე დარბაზებში სრულდება სპექტაკლები, ბალეტისა და ოპერის წარმოდგენები. კომპანია დაფუძნდა 1776 წელს პიოტრ ურუსოვისა და მიხაილ მედოკსის მიერ. თავადპირველად წარმოდგენები კერძო სახლში იმართებოდა, ხოლო 1780 წლიდან მათ პეტროვსკის თეატრი შეიძინეს და სპექტაკლებისა და ოპერების დადგმა დაიწყეს. თეატრის თანამედროვე ბინა 1825 წელს აშენდა პეტროვსკის თეატრის ადგილას, რომელიც 1805 წლის ხანძარმა დაანგრია. შენობის პროექტი ჯოზეფ ბოუვს ეკუთვნის, რომელმაც 1824 წელს ასევე იქვე მყოფი მცირე თეატრი ააშენა. ამ პერიოდში რუსეთის ყველა თეატრი იმპერატორის კუთვნილება იყო. მოსკოვსა და პეტერბურგში მხოლოდ ორი თეატრი არსებობდა, ერთის დანიშნულება ოპერა და ბალეტი იყო, მეორისა კი ტრაგედიები და კომედიები. ვინაიდან ოპერა და ბალეტი დრამაზე უფრო არისტოკრატიულად მიიჩნეოდა, ოპერის სახლს „გრანდ თეატრი“ (ბოლშოი გრანდის რუსული ვარიანტია) შეარქვეს, ხოლო დრამის თეატრს კი „მცირე თეატრი“ (მალი - რუსულად მცირეს ნიშნავს). თეატრის ინაუგურაცია 1825 წლის 18 იანვარს მოხდა. თავდაპირველად აქ მხოლოდ რუსული წარმოდგენები იმართებოდა, უცხოელი კომპოზიტორების რეპერტუარი პირველად 1840 წელს გაჟღერდა. 1853 წლის ხანძარმა დიდი ზარალი მოუტანა თეატრს; რეკონსტრუქცია წარიმართა ალბერტ კავოსის, საოპერო კომპოზიტორი კატერინო კავოსის ვაჟი, მიერ და ხელახლა გაიხსნა 1856 წელს. მეორე მსოფლიო ომის პერიოდში თეატრი სერიოზულად დაზიანდა საჰაერო დაბომბის შედეგად, თუმცა ის მალევე აღადგინეს. ბოლშოი მრავალი ისტორიული პრემიერის ადგილი იყო, მათ შორის ჩაიკოვსკის „La Voyavoda und Mazeppa“, და რახმანინოვის „Aleko“ და „Francesca da Rimini“. ბოლშოი თეატრის საიტი დაარქივებული 2005-01-02 საიტზე Wayback Machine. (ინგლისურად და რუსულად) Google Maps სატელიტური ფოტო
ბეჰეირის მუჰაფაზა

ბეჰეირა (არაბ. البحيرة) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , ნილოსის დელტის და მდინარე ნილოსის დასავლეთ სანაპიროზე. ბეჰეირას საგუბერნატოროს გასასვლელი აქვს ხმელთაშუა ზღვაზე. პროვინციას ესაზღვრება 6 ეგვიპტიური საგუბერნატორო : ალექსანდრია, მატრუჰი, ოქტომბრის 6, მონუფია, გარბია და ქაფრ-ელ-შაიხი. საგუბერნატოროს ადმინისტრაციული ცენტრია ქალაქი დამანჰური. საგუბერნატოროს ფართობი შეადგენს 10 130 კმ². 2006 წლის მონაცემებით ბეჰეირას მოსახლეობა 4 737 129 ადამიანიას შეადგენს. პროვინციაში ყველაზე გავრცელებული ენაა არაბული. საგუბერნატოროს მმართველია მუჰამედ შაარავი. საგუბერნატორო იყოფა 13 ადმინისტრაციულ ერთეულად (რაიონად). პროვინციაში 14 ქალაქია, 417 სოფელი. სართო ჯამში პროვინციაში 5333 დასახლებული პუმქტიაესენია. პროვინციის ქალაქებია: რაშიდი შუბრა-ჰეითი იტაი-ელ-ბარუდი აბუ-ჰომსი ხოუშ-ისა ქაფრ-ედ-დავარი დალნაგათი კომ-ჰამადა დამანჰური მაჰმუდია იდქუ აბუ-ელ-მატამირი რაჰმანია ახალი ნუბია ბადი-ნატრუნი ბადრი აჰმედ ზაველი — ნობელის ლაურეატი ქიმიაში ტაუფიქ ელ-ჰაკიმი — მწერალი ჰასან ელ-ბანა — ეგვიპტის მუჰაფაზები
ფრენსის ფორდ კოპოლა

ფრენსის ფორდ კოპოლა (ინგლ. Francis Ford Coppola; დ. 7 აპრილი, 1939, დეტროიტი, მიჩიგანი) — იტალო-ამერიკელი კინორეჟისორი, პროდიუსერი და სცენარისტი. შოუბიზნესის გარდა, კოპოლა არის აგრეთვე ღვინით მოვაჭრე, ჟურნალის გამომცემელი და სასრუმროს მფლობელი. მან დაამთავრა ჰოფსტრას უნივერსიტეტი, სადაც იგი სწავლობდა თეატრს. არის რეჟისორ სოფია კოპოლას მამა. 1972 — ნათლია (The Godfather) 1974 — ნათლიაII (The Godfather Part II) 1974 — საუბარი (The Conversation) 1979 — აპოკალიფსი ახლა (Apocalypse Now) 1982 — მთელი გულით (One from the Heart) 1984 — კოტონ კლუბი (The Cotton Club) 1986 — პეგი სუ თხოვდება (Peggy Sue Got Married) 1988 — ტაკერი: ადამიანი და მისი ოცნება (Tucker: The Man and His Dream) 1990 — ნათლია III (The Godfather Part III) 1992 — ბრემ სტოკერის დრაკულა (Bram Stoker's Dracula) 2007 — ახალგაზრდობა ახალგაზრდობის გარეშე (Youth Without Youth) ვიკისაწყობში არის გვერდი თემაზე: ფრენსის ფორდ კოპოლა ფრენსის ფორდ კოპოლა კინოფილმების ინტერნეტ-მონაცემთა ბაზაში
საეკლესიო მუსიკა

საეკლესიო მუსიკა — ქრისტიანული საეკლესიო ღვთისმსახურების თანმხლები მუსიკა. საფუძვლად უდევს რელიგიური ხასიათის ტექსტები: მართლმადიდებლურმა, კათოლიკურმა, პროტესტანტულმა და სხვა ქრისტიანულმა ეკლესიებმა ლიტურგიკის მუზიცირების თავისებური ფორმები შეიმუშავეს. თავის მხრივ მართლმადიდებლური ლიტურგიკაც (იმის მიხედვით, თუ რომელ ავტოკეფალიას ექვემდებარება) სხვადასხვაგვარია, მაგ., ანტიოქიური, ბერძნული, სერბული, ბულგარული, ქართული, რუსული და სხვა ცალკეულ ერებში ლიტურგიკამ და მასთან დაკავშირებულმა მუსიკამაც გარკვეული ცვლილებები განიცადა. შუა საუკუნეების საქართველოში გავრცელებული იყო კანონიკური გალობა, ხოლო XVI-XVIII საუკუნეებიდან შემოიღეს ახალი სახის — ჭრელებზე აგებული საგალობო სისტემა. ქართული კანონიკური საგალობლები ძირითადად ბერძნულ სისტემას ემყარებოდა, ხოლო ჭრელების სისტემის საფუძველს კი მრავალხმიანობა და ქართული ხალხური მუსიკა შეადგენდა. კათოლიკური სასულიერო მუსიკის საფუძველი გრიგორიანული ქორალია (ლათინურ ენაზე), რომელიც სრულდებოდა შემდეგი მუსიკალური ფორმებით: ორგანუმი, მოტეტი, მადრიგალი, ფსალმუნები, ჰიმნები, მესა, რეკვიემი, მაგნიფიკატი, ტედეუმი და სხვა. გალობენ პროფესიონალი მომღრლები საკრავის თანხლების გარეშე (a cappella), ან გუნდი საკრავების ანსამბლთან თუ ორგანთან ერთად. ქართული საბჭოთა ენციკლოპედია, ტ. 8, თბ., 1984. — გვ. 626.
საეკლესიო ქორწინება

საეკლესიო ქორწინება, ეკლესიაში დაქორწინება რელიგიური წეს-ჩვეულებით. ზოგ ქვეყანაში (მაგ. დიდი ბრიტანეთი) დაქორწინების სამოქალაქო ფორმასთან ერთად დასაშვებია საეკლესიო ქორწინებაც, ზოგში კი (მაგ., ესპანეთი) საეკლესიო ქორწინების აუცილებელი ფორმაა. ყოფილ სსრკ-ში საეკლესიო ქორწინებას არავითარი სამართლებრივი მნიშვნელობა არ ჰქონდა. დაქორწინება ფორმდებოდა მოქალაქეობრივი მდგომარეობის აქტის ჩამწერ სახელმწიფო ორგანოში (საქართველოს საქორწინო და საოჯახო კოდექსი, მუხლი 13). ქსე, ტ. 8, გვ. 626, თბ., 1984
საერთაშორისო თავაზიანობა

საერთაშორისო თავაზიანობა (ლათ. comitas gentium), საერთაშორისო პრაქტიკაში იურიდიულად არასავალდებულო წესები, რომელსაც იყენებენ პრაქტიკული მიზანშეწონილობის გამო ნაცვალგების საწყისებზე ან სახელმწიფოს სურვილით (მაგ., დიპლომატიური აგენტის ან მისი პირადი ბარგის განთავისუფლება საბაჟო შემოწმებისაგან ან საბაჟო გადასახადისაგან, თუ ამის შესახებ არ არსებობდა შეთანხმება). საერთაშორისო სამართლის ნორმებისაგან განსხვავებით, საერთაშორისო თავაზიანობა იურიდიულად სავალდებულო არ არის. ამავე დროს, მისი დაუცველობა შეიძლება განიხილონ როგორც არამეგობრული აქტი, მაგრამ არასოდეს არ ჩაითვლება საერთაშორისო ვალდებულების დარღვევად და რეტორსიის ან რაიმე პრეტენზიის წაყენების საფუძვლად; იგი არ იწვევს სახელმწიფოს საერთაშორისო-სამართლებრივ პასუხისმგებლობას. ქსე, ტ. 8, გვ. 628, თბ., 1984
საერთაშორისო კარტოგრაფიული ასოციაცია

საერთაშორისო კარტოგრაფიული ასოციაცია — კარტოგრაფთა საერთაშორისო გაერთიანება. დაარსდა 1959 წლის 9 ივნისს შვეიცარიის ქალაქ ბერნში. პირველი გენერალური ასამბლეა ჩატარდა 1961 წელს პარიზში. შედის 55 ქვეყანა (1983 წლის მონაცემებით). დღიდან დაარსებისა საერთაშორისო კარტოგრაფიული ასოციაციამ ყურადღება გაამახვილა 3 პრობლემაზე: კარტოგრაფიული განათლება, ტერმინოლოგია და ავტომატიზავია კარტოგრაფიაში. საერთაშორისო კარტოგრაფიული ასოციაციის მიზანია კარტოგრაფიული კვლევის კოორდინაცია მსოფლიო მასშტაბით, საერთაშორისო კონფერენციებისა და სიმპოზიუმების, კარტოგრაფიულ ნაწარმოებთა და კარტოგრაფიული ტექნიკის გამოფენათა მოწყობა. კონფერენციები ტარდება ყოველ 2 წელიწადში. მასალები ქვეყნდება კრებულში „International Yearbook of Cartography“ (L., 1961-იდან). საერთაშორისო კარტოგრაფიული ასოციაციის უმაღლესი ორგანოა გენერალური ასამბლეა, რომელიც იკრიბება 4 წელიწადში ერთხელ. ასამბლებს შორის მუშაობას ხელმძღვანელობს აღმასრულებელი კომიტეტი. ქართული საბჭოთა ენციკლოპედია, ტ. 8, თბ., 1984. — გვ. 628. http://www.icaci.org/
საერთაშორისო ლენინური პრემია "ხალხთა შორის მშვიდობის განმტკიცებისათვის"

საერთაშორისო ლენინური პრემია "ხალხთა შორის მშვიდობის განმტკიცებისათვის", სსრკ-ის საპატიო ჯილდო, რომელსაც ხალხთა შორის მშვიდობისათვის ბრძოლაში დიდი დამსახურების გამო ანიჭებდნენ ყველა ქვეყნის მოქალაქეს, განურჩევლად მათი პოლიტიკური შეხედულებებისა, პარტიულობისა, რელიგიის მრწამსისა და რასობრივი განსხვავებულობისა. პრემია ამ სახელწოდებით დაწესდა სსრკ-ის უმაღლესი საბჭოს პრეზიდიუმის 1956 წლის 6 სექტემბრის ბრძანებულებით (მანამდე 1949-იდან, ერქვა საერთაშორისო სტალინური პრემია "ხალხთა შორის მშვიდობისა და მეგობრობის განმტკიცებისათვის"). სსრ კავშირის უმაღლესი საბჭოს 1989 წლის 11 დეკემბრის № 905-1 დადგენილებით საერთაშორისო ლენინურ პრემიას "ხალხთა შორის მშვიდობის განმტკიცებისათვის" სახელი გადაერქვა საერთაშორისო ლენინური პრემია მშვიდობისათვის. ყოველწლიურად 5-მდე პრემიას ანიჭებდა სსრკ-ის უმაღლესი საბჭოს პრეზიდიუმის მიერ შექმნილი სპეციალური კომიტეტი. პრემიის მოსაპოვებლად კანდიდატთა წარდგენის უფლება ჰქონდა საერთაშორისო და ეროვნული დემოკრატიულ ორგანიზაციებს, სამეცნიერო და სასწავლო დაწესებულებებს, მეცნიერების, კულტურის და ხელოვნების მოღვაწეთა ასოციაციების და პერსონალურად საერთაშორისო ლენინური პრემიის კომიტეტის წევრებს. იმ პირს, რომელმაც მიიღო ეს პრემია, გადაეცემოდა საერთაშორისო ლენინური პრემიის ლაურეატის დიპლომი,ოქროს მედალი ვ. ი. ლენინის გამოსახულებით და 25000 მანეთი ფულადი ჯილდო. პრემიის მინიჭების შესახებ ცნობა ქვეყნდებოდა ყოველი წლის 1 მაისს. საერთაშორისო სტალინური პრემია "ხალხთა შორის მშვიდობისა და მეგობრობის განმტკიცებისათვის" ლენინური პრემია ქსე, ტ. 8, გვ. 629, თბ., 1984
მონუფიის მუჰაფაზა

მონუფია (არაბ. المنوفية) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის ჩრდილოეთ ნაწილში , მდინარე ნილოსის დელტაში. პროვინციას ესაზღვრება 4 ეგვიპტიური საგუბერნატორო : გარბია, ბეჰეირა, ოქტომბრის 6 და კალიუბია. საგუბერნატოროს ადმინისტრაციული ცენტრია ქალაქი შიბინ-ელ-ქუმი. საგუბერნატოროს ფართობი შეადგენს 2 543 კმ². 2006 წლის მონაცემებით მონუფიას მოსახლეობა 3 112 400 ადამიანიას შეადგენს. პროვინციაში ყველაზე გავრცელებული ენაა არაბული. საგუბერნატოროს მმართველია მუჰამედ სამი ამარა. საგუბერნატორო იყოფა 9 ადმინისტრაციულ ერთეულად (რაიონად). პროვინციაში 10 ქალაქია, 315 სოფელი. სართო ჯამში პროვინციაში 898 დასახლებული პუმქტიაესენია. პროვინციის ქალაქებია: კავისნა შიბინ-ელ-კომი აშმუნი ბაგური ბარკა-ეს-საბა მონუფია მედინათ-ეს-სადათი სირს-ელ-ლიანი ტალა ეშ-შუჰადა ჰოსნი მუბარაქი - ეგვიპტის პრეზიდენტი ანვარ სადათი - ეგვიპტის პრეზიდენტი ქამალ ალ-განზური - ეგვიპტის პრემიერ მინისტრი ეგვიპტის მუჰაფაზები Официальный сайт (на арабском языке) დაარქივებული 2016-03-04 საიტზე Wayback Machine. Список губернаторов Минуфии დაარქივებული 2009-04-09 საიტზე Wayback Machine.
პლეონაზმი

პლეონაზმი — სტილისტური ხერხი, რომლის დროსაც აზრის გამოხატვა გაძლიერებულია ან დაზუსტებულია დამატებით ერთი ან რამდენიმე სიტყვით, რომელთა გრამატიკული საჭიროება არ არსებობს. გამოხატვის ეს საშუალება ხშირია, როგორც მხატვრულ ასევე ფამილიარულ მეტყველებაში. ამ უკანასკნელში პლეონაზმის გამოყენებას უფრო ხშირად უნებლიე ხასიათი აქვს. პლეონაზმი (ბერძ. πλεονασμός / pleonasmós) ბერძნული სიტყვაა და ნიშნავს „ზედმეტობას“, „სიჭარბეს“, „სიუხვეს“. გაასხვავებენ სინტაქსურ და სემანტიკურ პლეონაზმს. სინტაქსურ პლეონაზმს ადგილი აქვს, როცა ფრაზაში გამოყენებულია გრამატიკული წყობისთვის ფაკულტატიური ფუნქციური სიტყვები. მაგ: "I know you are coming." "I know that you are coming." მოცემულ ფრაზაში კავშირი that ფაკულტატიურია და გრამატიკული გამართულობისთვის მისი ხმარება არ არის აუცილებელი. ამ შემთხვევაში ორივე ფრაზა გამართულია, ხოლო სიტყვა that მიჩნეულია როგორც პლეონაზმი. სემანტიკური პლეონაზმი უფრო სტილისტიკას მიეკუთვნება, ვიდრე გრამატიკას. ამ მოვლენას ენათმეცნიერებაში ხშირად „მრავალსიტყვაობით“ მოიხსენიებენ. სემანტიკური პლეონაზმი რამდენიმე ფორმით შეიძლება გამოვლინდეს: სინონიმური გამეორება: ფრაზის ერთი შემადგენელი სიტყვის სემანტიკური მნიშვნელობა შედის მეორე სიტყვაში: „ზემოთ ასვლა“, „უფასო საჩუქარი“. მრავალსიტყვაობა: ფრაზაში აზრის მხრივ უსარგებლო სიტყვების არსებობა: „მან თავისი ხელი გამომიწოდა“; „მზესუმზირის ზეთი ქოლესტერინის გარეშე“ — ქოლესტერინის გარეშე აქ სრულიად ზედმეტია, რადგან, როგორც წესი, მცენარეული ცხიმი მას არ შეიცავს. ხშირ შემთხვევაში სემანტიკურ პლეონაზმად მიჩნეული სიტყვის სტატუსი კონტექსტიდან გამომდინარეობს. მრავალსიტყვაობა ხშირად უცხოენოვანი აბრევიატურების შემოსვლისას იჩენს თავს. ამ მოვლენას RAS-სინდრომის (Redundant Acronym Syndrome) სახელწოდებითაც მოიხსენიებენ: CD-დისკი VIP-პერსონა SMS შეტყობინება IT-ტექნოლოგია GPS - სისტემა
იოანე IV ოქროპირი

წმინდა იოანე IV ოქროპირი — საქართველოს კათოლიკოსი დაიბადა დაახ. X სს. 20-იან წლებში. წმინდანი დაახლოებით 980-1001 წლებში განაგებდა საქართველოს სამოციქულო მართლმადიდებელ ეკლესიას. კათოლიკოსი ბასილი III (1090-1100) თხზულებაში „თხრობაჲ სასწაულთათვის წმიდისა და ღმერთშემოსილისა მამისა შიოსა“ მოთხრობილია, რომ წმინდა იოანეს მშობლებს დიდხანს არ ჰყავდათ შვილი და წმიდა შიო მღვიმელს (ხს. 22 მაისს) ევედრებოდნენ მეოხებას. შვილის შეძენის შემდეგ ღვთისმოშიშმა მშობლებმა შვილი აღსაზრდელად შიო მღვიმის მონასტერში მიაბარეს. სწორედ მონასტერში შეიძინა წმინდა იოანემ ის სიწმიდე და სიბრძნე, რის გამოც ერმა მას ოქროპირ კათოლიკოსი უწოდა და ასე შევიდა იგი საქართველოს სამოციქულო ეკლესიის ისტორიაში. წმინდა იოანე-ოქროპირ კათოლიკოსის შესახებ ვკითხულობთ, რომ იგი „ყოვლითურთ იქნა სწორ იოანე ოქროპირისა, რომლისა სათნოებანი და საქმენი უკეთუ ვინმეს უნდენ ცნობად, მიიღედ ხელად მისთვის აღწერილი წიგნი“ (რომელიც დაკარგულია და აღარ მოგვეპოვება). საქართველოს ეკლესიის ისტორიაში ცნობილია მეორე იოანე ოქროპირ-კათოლიკოსი, რომელსაც 1033-1049 წლებში ეპყრა საქართველოს ეკლესიის საჭეთმპყრობლის ტახტი. საქართველოს მართლმადიდებელი ეკლესიის მეთაურები „ქართველ წმიდანთა ცხოვრებანი“, თბილისი, 2004 წ.